Document ID: 31980R1993

NEUVOSTON ASETUS (ETY) N:o 1993/80,
annettu 22 päivänä heinäkuuta 1980,
väliaikaista ja lopullista tietyistä viininviljelyaloista luopumista koskevien palkkioiden sekä paikkausistutuksesta luopumista koskevien palkkioiden myöntämisestä annetun asetuksen (ETY) N:o 456/80 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(),
ottaa huomioon edustajakokouksen(),
ottaa huomioon talous- ja sosiaalikomitean lausunnon(),
sekä katsoo, että
asetuksen (ETY) N:o 456/80() tarkoituksena on kannustaa tuottajia vähentämään yhteisön viininviljelyn tuotantokykyä erityisesti myöntämällä palkkioita lopullisesta tai väliaikaisesta luopumisesta tietyistä viininviljelyaloista; lukuun ottamatta tiettyjä aloja edellä mainittuja palkkioita sovelletaan 1 päivään syyskuuta 1980 asti,
yhteisössä kahdella viinin tuotantoalueella, jotka soveltuvat tiettyjen viinistä alkuperänimityksen omaavien tislattujen alkoholijuomien tuottamiseen, on erityisiä ongelmia; näiden viinien tuotanto ylittää tavallisesti kyseisten alkoholijuomien tuotantoon tarvittavat määrät; kyseisten viinien myyminen pöytäviinien markkinoilla on usein hyvin hankalaa ja lisäksi mahdollisesti häiritsee näitä markkinoita vakavalla tavalla,
eräiden viinialueiden tuotantosuunnan muuttamista koskevan ohjelman nopeuttamisesta Charentesin alueella 26 päivänä maaliskuuta 1979 annettua neuvoston direktiiviä 79/359/ETY() sovelletaan jo; edellä mainittuihin erityisongelmiin on tällä alueella olemassa ratkaisu, ja
kuitenkin viinistä tislattujen alkoholijuomien, joilla on Armagnac-alkuperänimitys, rajoitetulla tuotantoalueella ilmenee samoja ongelmia; on sen vuoksi välttämätöntä säätää tällä tuotantoalueella ja vain näiden alkoholijuomien valmistukseen hyväksyttyjen rypälelajikkeiden osalta väliaikaista luopumista koskevan palkkiojärjestelmän aiennetusta soveltamisesta seuraavasta viinivuodesta alkaen,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 456/80 18 artikla seuraavasti:
"18 artikla
1. Tämä asetus tulee voimaan 1 päivänä maaliskuuta 1980.
2. Tätä asetusta sovelletaan 1 päivästä syyskuuta 1980 alkaen.
Sitä sovelletaan kuitenkin 1 päivästä maaliskuuta 1980 alkaen, kun kyseessä on:
P II osastossa tarkoitettu kieltäytymispalkkio,
P I osastossa tarkoitettu palkkio väliaikaisesta luopumisesta viinivuoden 1979/1980 aikana jätettyjen palkkiohakemusten osalta, kun kyseessä ovat alat, joiden osalta on myönnetty käyttötarkoituksen muuttamisen erityispalkkio direktiivissä 78/627/ETY tarkoitetun ohjelman yhteydessä,
P I osastossa tarkoitettu palkkio väliaikaisesta luopumisesta viinivuoden 1979/1980 aikana jätettyjen palkkiohakemusten osalta, kun kyseessä ovat viinistä tislattujen alkoholijuomien, joilla on Armagnac-alkuperänimitys, rajoitetulla tuotantoalueella sijaitsevat Gersin, Landesin ja Lot-et-Garonnen departementtien alat, joille on istutettu näiden alkoholijuomien valmistukseen hyväksyttyjä rypälelajikkeita.
3. Poiketen siitä, mitä 3 artiklassa säädetään ja kun kyseessä on tämän artiklan 2 kohdan toisen alakohdan toisessa luetelmakohdassa tarkoitettu palkkio väliaikaisesta luopumisesta, 1 päivän maaliskuuta 1980 ja 31 päivän elokuuta 1980 välisen ajan osalta:
P korvataan 3 artiklan 1 kohdan ensimmäisessä luetelmakohdassa tarkoitettu päivämäärä päivämäärällä "1 päivä toukokuuta 1980",
P korvataan 3 artiklan 2 kohdan ensimmäisessä luetelmakohdassa tarkoitettu päivämäärä päivämäärällä "1 päivä kesäkuuta 1980".
Poiketen siitä, mitä 3 artiklassa säädetään, ja kun kyseessä on tämän artiklan 2 kohdan toisen alakohdan kolmannessa luetelmakohdassa tarkoitettu palkkio väliaikaisesta luopumisesta, 1 päivän maaliskuuta ja 31 päivän elokuuta 1980 välisen ajan osalta:
P korvataan 3 artiklan 1 kohdan ensimmäisessä luetelmakohdassa tarkoitettu päivämäärä päivämäärällä "11 päivä elokuuta 1980",
P korvataan 3 artiklan 2 kohdan ensimmäisessä luetelmakohdassa tarkoitettu päivämäärä päivämäärällä 31 päivä elokuuta 1980. "
2 artikla
Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä maaliskuuta 1980 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 22 päivänä heinäkuuta 1980.

Labels: 17
5
6